ประกาศคณะกรรมการกํากับหลักทรัพย์และตลาดหลักทรัพย์ที่ กน. 25/2544เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม(ฉบับที่ 7) อาศัยอํานาจตามความในมาตรา 14 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ ข้อ 1 ให้เพิ่มบทนิยามคําว่า "กองทุนรวมเพื่อการเลี้ยงชีพ" ระหว่างบทนิยามคําว่า"กองทุนรวมมีประกัน" และคําว่า "การบริการธุรกรรมทางอิเล็กทรอนิกส์" ในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไขและวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ดังต่อไปนี้ ""กองทุนรวมเพื่อการเลี้ยงชีพ" หมายความว่า กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ และมีวัตถุประสงค์ในการส่งเสริมการออมระยะยาวเพื่อการเลี้ยงชีพของผู้ถือหน่วยลงทุน" ข้อ 2 ให้ยกเลิกบทนิยามคําว่า "กองทุนรวมที่มีทุนมาจากต่างประเทศ" ในข้อ 2แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 และให้ใช้ความต่อไปนี้แทน ""กองทุนรวมสําหรับผู้ลงทุนต่างประเทศ" หมายความว่า กองทุนรวมที่เสนอขายหน่วยลงทุนทั้งหมดแก่บุคคลซึ่งไม่มีภูมิลําเนาในประเทศไทย" ข้อ 3 ให้เพิ่มความต่อไปนี้เป็นวรรคสองและวรรคสามของข้อ 5/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2542 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม (ฉบับที่ 2) ลงวันที่ 21 มิถุนายน พ.ศ. 2542 "ในการพิจารณาคําขออนุมัติจัดตั้งและจัดการกองทุนรวม ให้สํานักงานมีอํานาจแจ้งให้บริษัทจัดการส่งหรือแก้ไขเอกสารตามวรรคหนึ่งให้ครบถ้วนถูกต้อง หรือให้ส่งเอกสารหลักฐานอื่นเพิ่มเติมได้ ในกรณีที่บริษัทจัดการไม่ดําเนินการตามที่สํานักงานแจ้งตามวรรคสองภายในระยะเวลาสามเดือนนับแต่วันที่บริษัทจัดการยื่นคําขออนุมัติจัดตั้งและจัดการกองทุนรวม ให้ถือว่าบริษัทจัดการที่ยื่นคําขออนุมัติจัดตั้งและจัดการกองทุนรวมไม่ประสงค์จะขออนุมัติจัดตั้งและจัดการกองทุนรวมอีกต่อไป เว้นแต่บริษัทจัดการแสดงให้เห็นได้ว่าการที่มิได้ดําเนินการตามที่สํานักงานแจ้งภายในกําหนดเวลาดังกล่าวเป็นเพราะเหตุสุดวิสัยหรือมีเหตุสมควร" ข้อ 4 ให้ยกเลิกความใน (ก) ของ (2) ในข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 และให้ใช้ความต่อไปนี้แทน "(ก) ก่อนการเสนอขายหน่วยลงทุนของกองทุนปิดต่อประชาชนและก่อนการเสนอขายหน่วยลงทุนของกองทุนเปิดต่อประชาชนครั้งแรก ให้บริษัทจัดการจัดส่งหนังสือชี้ชวนให้สํานักงานไม่น้อยกว่าหนึ่งวันทําการก่อนการเริ่มจัดส่ง แจกจ่ายหรือจัดให้มีหนังสือชี้ชวนให้ประชาชน" ข้อ 5 ให้เพิ่มความต่อไปนี้เป็นวรรคสองของข้อ 6/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 12/2544 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม (ฉบับที่ 6) ลงวันที่ 6 มิถุนายน พ.ศ. 2544 "ห้ามมิให้บริษัทจัดการใช้ชื่อหรือคําแสดงชื่อที่มีคําว่า "เกษียณ" "บําเหน็จบํานาญ" "เลี้ยงชีพ" รวมทั้งชื่อหรือคําแสดงชื่อเป็นภาษาอังกฤษที่มีคําว่า "retirement" "pension" "provident" หรือคําอื่นที่มีความหมายในทํานองเดียวกัน กับกองทุนรวมอื่นใดที่มิใช่กองทุนรวมเพื่อการเลี้ยงชีพ ทั้งนี้ เว้นแต่กองทุนรวมที่ได้จัดตั้งขึ้นและได้ใช้ชื่อหรือคําแสดงชื่อดังกล่าวข้างต้นอยู่แล้วก่อนวันที่ประกาศนี้ใช้บังคับ" ข้อ 6 ให้ยกเลิกความในวรรคสองของข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 23/2542 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม (ฉบับที่ 3) ลงวันที่ 1 พฤศจิกายน พ.ศ. 2542 และให้ใช้ความต่อไปนี้แทน "ระยะเวลาการเสนอขายหน่วยลงทุนของกองทุนปิดและกองทุนเปิดตามวรรคหนึ่งต้องมีระยะเวลาไม่เกินหนึ่งปีนับแต่วันที่บริษัทจัดการได้รับอนุมัติให้จัดตั้งและจัดการกองทุนรวมนั้น" ข้อ 7 ให้ยกเลิกข้อ 17 แห่งประกาศคณะกรรมการกํากับหลักทรัพย์และตลาดหลักทรัพย์ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ข้อ 8 ให้เพิ่มความต่อไปนี้เป็นวรรคสามของข้อ 33 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2542 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม (ฉบับที่ 2) ลงวันที่ 21 มิถุนายน พ.ศ. 2542 "ในกรณีที่เป็นกองทุนรวมสําหรับผู้ลงทุนต่างประเทศ บริษัทจัดการอาจจัดทงบการเงินของกองทุนรวมให้เป็นไปตามมาตรฐานการบัญชีที่ระบุไว้ในโครงการก็ได้" ข้อ 9 ให้เพิ่มความต่อไปนี้เป็นวรรคสองของข้อ 43 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 "ในกรณีที่เป็นกองทุนรวมสําหรับผู้ลงทุนต่างประเทศ ผู้สอบบัญชีของกองทุนรวมดังกล่าวอาจเป็นผู้สอบบัญชีที่มิใช่ผู้สอบบัญชีที่ได้รับความเห็นชอบจากสํานักงานตามวรรคหนึ่งก็ได้" ข้อ 10 ให้ยกเลิกความในวรรคหนึ่งของข้อ 52 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2542 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม(ฉบับที่ 2) ลงวันที่ 21 มิถุนายน พ.ศ. 2542 และให้ใช้ความต่อไปนี้แทน "ข้อ 52 ในกรณีที่มีเหตุจําเป็นและสมควร สํานักงานอาจพิจารณาผ่อนผันหรือสั่งการให้บริษัทจัดการปฏิบัติตามข้อ 6 ข้อ 9 ข้อ 10 วรรคสอง ข้อ 24 วรรคสี่ ข้อ 29(2) ข้อ 35 ข้อ 36 ข้อ 39 วรรคสอง (1) ข้อ 44 วรรคสาม ข้อ 46(3)(ง) ข้อ 47 และข้อ 49 วรรคสอง เป็นประการอื่นได้" ข้อ 11 ให้แก้ไขคําว่า "กองทุนรวมที่มีทุนมาจากต่างประเทศ" ในประกาศคณะกรรมการกํากับหลักทรัพย์และตลาดหลักทรัพย์ และในประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ เป็น "กองทุนรวมสําหรับผู้ลงทุนต่างประเทศ" และให้มีความหมายตามที่กําหนดในบทนิยามคําว่า "กองทุนรวมสําหรับผู้ลงทุนต่างประเทศ" ที่กําหนดในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ซึ่งแก้ไขเพิ่มเติมโดยประกาศฉบับนี้ทั้งนี้ ให้ถือว่ากองทุนรวมที่มีทุนมาจากต่างประเทศที่ได้รับอนุมัติให้จัดตั้งและจัดการกองทุนรวมก่อนวันที่ประกาศนี้ใช้บังคับเป็นกองทุนรวมสําหรับผู้ลงทุนต่างประเทศ ข้อ 12 ประกาศนี้ให้ใช้บังคับตั้งแต่วันที่ 16 กันยายน พ.ศ. 2544 เป็นต้นไป ประกาศ ณ วันที่ 14 กันยายน พ.ศ. 2544 (นายสมคิด จาตุศรีพิทักษ์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์